28 જુલાઈ 1995ના રોજ તમિલનાડુના પેરિયાવાડગમ્પટ્ટી ગામમાં મરિયપ્પનનો જન્મ થયો હતો. તેની માતા સરોજે માતા અને પિતા બંનેની જવાબદારી સંભાળી હતી. મતિયપ્પન અને તેના પાંચ ભાઈઓને તેની માતાએ એક શાકની નાની દુકાન ચલાવીને ઉછેર્યા હતા. તે સમયે તેમના ઘરની સ્થિતિ સારી ન હતી અને એવામાં એક દુર્ઘટના ઘટી. 5 વર્ષના મરિયપ્પનનો અકસ્માતમાં થયો, જેમાં તેના એક પગને ઈંજા પહોંચી. આટલી નાની ઉંમરે જ મરિયપ્પન વિકલાંગ થઈ ગયો, પરંતુ મનથી તે ન હાર્યો. વિકલાંગતાને કારણે તેને શિષ્યવૃત્તિ મળતા તેણે આગળ અભ્યાસ કર્યો. અભ્યાસ દરમિયાન તેની રમત-ગમતની રુચિને જોતા શિક્ષકોએ તેને પ્રોત્સાહિત કર્યો, જેના પરિણામે 2016માં હાઇ જમ્પિંગ-ટી42માં તેણે સુવર્ણપદક મળવ્યો.